โครงการดุสิต เซ็นทรัล พาร์ค จะกลายมาเป็นแลนด์มาร์กแห่งใหม่อยู่บนพื้นที่เดิมที่ใด
ก. โรงแรมดุสิตธานี กรุงเทพฯ
ข. วิมานสุริยา
ค. Dusit Parkside
ง. Dusit Residences
ข้อที่ถูกต้องคือ ก.  เพราะว่า ภายหลัง บริษัท ดุสิตธานี จำกัด (มหาชน)​ ซึ่งเป็นเจ้าของและผู้บริหารโรงแรมดุสิตธานี กรุงเทพฯ ได้ลงนามต่อสัญญาพื้นที่เช่าเดิมจากสำนักงานทรัพย์สินส่วนพระมหากษัตริย์ออกไปอีกเป็นเวลา 30 ปี และยังได้สิทธิ์ในการเช่าต่อเนื่องต่ออีก 30 ปี 

รวมทั้งได้เวลาสำหรับการก่อสร้างอีก 7 ปี ซึ่งมากพอสำหรับการคืนทุนเมื่อต้องเดินหน้าลงทุนโครงการใหม่ ประกอบกับเมื่อประเมินศักยภาพของโลเกชั่นแล้ว สามารถลงทุนโปรเจ็กต์ขนาดใหญ่ได้ ประกอบกับได้พาร์ทเนอร์ที่ลงตัว​ นำมาสู่การประกาศเดินหน้า​โครงการ ดุสิต เซ็นทรัล พาร์ค​ ​ภายใต้การดำเนินงานของ บริษัท วิมานสุริยา จำกัด สัดส่วนการถือหุ้นในฝั่งของบริษัท ดุสิตธานี จำกัด (มหาชน)​ 60% และฝั่งบริษัท เซ็นทรัลพัฒนา จำกัด (มหาชน) 40%

สำหรับโครงการดุสิต เซ็นทรัล พาร์ค จะกลายมาเป็นแลนด์มาร์กแห่งใหม่อยู่บนพื้นที่เดิมที่โรงแรมดุสิตธานี กรุงเทพฯ เคยตั้งอยู่ ซึ่งนอกจากจะมีโรงแรมดุสิตธานี ที่จะเปิดให้บริการหลังรีโนเวทเสร็จแล้ว ยังเป็นที่ตั้งของโครงการที่อยู่อาศัยอย่าง Dusit Residences และ Dusit Parkside รวมทั้งศูนย์การค้า และสำนักงานออฟฟิศ บนพื้นที่รวมทั้งโครงการ​​ 23 ไร่ จากเดิมที่มีราว 18 ไร่ ​​พื้นที่ใช้สอยโดยรวมมากกว่า 440,000 ตารางเมตร จากเดิมที่มีเพียงพื้นที่ใช้สอยของโรงแรมประมาณ 1 แสนตารางเมตร รวมไปถึงมูลค่าโครงการที่เพิ่มสูงขึ้นถึง 36,7000 ล้านบาท ซึ่งเพิ่มมากขึ้นกว่าเดิมถึง​ 3-4 เท่าตัว